Masʼud al-Kushoniy. Masʼud ibn al-Hasan ibn al-Husayn al-Kushoniy (Abulmaoliy) — fozil imom, xulqi-atvori chiroyli va ishlari goʻzal inson boʻlgan. U Samarqandda bir qancha muddat xatiblik lavozimida faoliyat koʻrsatgan, hadislar aytib, imlo (aytish) bilan shugʻullangan. Shuningdek, Qusam madrasasida mudarrislik ham qilgan. Buxoroda oʻgʻli undan hadislar rivoyat qilgan. U ulamolardan, ulamolar ham undan hadis rivoyat qilganlar. Masʼud al-Kushoniy milodiy 1145-yil (hijriy 540-yil) vafot etgan.